Kvinne omkom i boligbrann i Fredrikstad
- Hun var alene i boligen, og pårørende er blitt varslet, sier operasjonsleder Terje Marstad i Østfold politidistrikt til Fredriksstad Blad. Brannen ble oppdaget av en nabo som så at huset lå mørklagt, og at det kom røyk ut av lufteventiler og andre åpninger på huset. Naboen varslet så brannvesenet, får NRK opplyst hos politiet. Brannvesenet drev med slukningsarbeid på stedet sent mandag kveld, og opplyste at de hadde kontroll på brannen. Brannvesenet fikk melding om brannen litt før klokka 21.
En kvinne i slutten av 60-årene omkom i en boligbrann i Fredrikstad mandag kveld.